stanford-oval/wikipedia huggingface dataset:
Joachim Kurtén

A. J. Kurtén, Albert Edelfeltin maalaus
Anders Joachim Kurtén (15. tammikuuta 1836 Kruunupyy – 28. kesäkuuta 1899 Davos, Sveitsi) oli suomalainen kauppaneuvos ja porvarissäädyn valtiopäivämies.
Kurténin vanhemmat olivat merikapteeni Henrik Kurtén ja Annette Christina Wacklin. Kurténin puoliso vuodesta 1861 oli Rosa Emilia Stening (1835–1923). Liikemies ja varakosuli Karl Kurtén oli heidän poikansa ja paleontolgi, kirjailija Björn Kurtén pojanpoikansa. Joachim Kurtén opiskeli lyhyen aikaa yliopistossa, mutta kävi sitten kauppakoulun Turussa ja ryhtyi liikealalle 1856. Kurtén perusti Vaasaan 1864 voin, tervan ja viljan vientiä harjoittaneen liikkeen ja kuului Vaasan Puuvillateollisuus Oy:n, Vaasan laivaveistämön sekä Vaasan-Pohjanmeren höyrylaivayhtiön perustajiin.  Kurténista tuli 1862 Suomen Yhdyspankin Vaasan konttorin ensimmäinen johtaja vuoteen 1878 saakka, jolloin hänestä tuli vasta perustetun Vaasan-Osake-Pankin pääjohtaja.
Kurtén oli perustamassa myös Vaasan Höyrymylly Oy:tä ja Vaasan Saippua Oy:tä.  Kurtén oli myös poliitikko, hän kuului jo vuodesta 1863 alkaen Vaasan kaupungin vanhimpiin ja kaupunginvaltuustoon vuodesta 1876. Hän oli useaan eri otteeseen valtuuston puheenjohtaja 1870-luvulta vuoteen 1890. Hän osallistui myös eri valtionkomiteoiden työhön ja toimi porvarissäädyssä Vaasan edustajana valtiopäivillä 1872, 1877–1878, 1882, 1885, 1888, 1891, 1894, 1897 ja 1899. Säädyn puhemies hän oli vuodesta 1885 aina vuoden 1899 valtiopäiville asti. Kurtén oli alun perin liberaalisen puolueen perustajia, mutta siirtyi sitten maltillisten ruotsalaisten suuntaan. Valtiopäivämiehenä hän vaikutti merkittävästi siihen, että rautatietä päätettiin jatkaa Vaasaan. Kauppaneuvoksen arvo Kurténille myönnettiin 1878. Vaasan kaupunki tilasi kuvanveistäjä Emil Wikströmiltä Kurténin muistoksi patsaan vuonna 1906, pystytettäväksi Vaasan kaupungintalon puistikkoon. Brysselissä valettu muistomerkki paljastettiin 23. toukokuuta 1908.
Aiheesta muualla

Kai Hoffman: / Kurtén, Joachim (1836 - 1899) Kansallisbiografia-verkkojulkaisu (maksullinen).  21.3.2005 (30.9.2008). Helsinki:  Suomalaisen Kirjallisuuden Seura.
| n k Suomen suuriruhtinaskunnan valtiopäivien porvarissäädyn puhemiehet 1809–1906 |
| --- | --- |
 Kristian Trapp 1809  Robert Isidor Örn 1863–1864  Frans Wilhelm Frenckell 1867  H. W. J. Zilliacus 1872  Alexander R. Frey ja G. Wallgrén 1877–1878  Lorenz Lindelöf 1882  Joachim Kurtén 1885  1888  1888  1891  1894  1897  1899  Felix Heikel 1900  Hugo Lilius 1904–1905  Leonard von Pfaler 1905–1906 
| --- | --- |
Auktoriteettitunnisteet: Henkilöt :  Kansallisbiografia  Biografiskt Lexikon  Uppslagsverket Finland  Biografiasampo  Ylioppilasmatrikkeli 1853–1899
Öölannin meritaistelu (1676)

Öölannin meritaistelu oli tanskalais-hollantilaisen liittouman laivaston ja Ruotsin laivaston välinen meritaistelu Itämerellä Öölannin itärannikolla 1. kesäkuuta 1676. Taistelu oli osa Skoonen sotaa, jolloin Tanska taisteli ylivallasta eteläisellä Itämerellä. Ruotsi tarvitsi kiireesti vahvistuksia asemalleen Pohjois-Saksassa, Tanska pyrki kuljettamaan armeijan Skooneen ja avaamaan rintaman Etelä-Ruotsiin Ruotsin maaperälle.
Taistelun aikana Ruotsin lippulaiva Kronan upposi vieden mukanaan lähes koko miehistön, mukaanlukien laivaston komentajan, amiraali Lorentz Creutzin. Liittoutuneet joukot, joita johti hollantilainen amiraali Cornelis Tromp, hyödynsivät täysin Ruotsin puolella tapahtunutta häiriötä. Creutzin kuoleman jälkeen komentajana toiminut amiraali Claes Uggla piiritettiin ja hänen lippulaivansa Svärdet vaurioitui pitkittyneessä tykistökamppailussa, minkä jälkeen polttolaiva sytytti sen tuleen. Uggla hukkuilähde? paetessaan aluksesta ja toisen ylimmän komentajan menetyksen myötä muu Ruotsin laivasto perääntyi epäjärjestyksessä.
Taistelu johti Tanskan laivaston ylivaltaan, jota jatkui koko sodan ajan.lähde?
Käännös suomeksi
Nokipuumuura

| Nokipuumuura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Puumuurat Thamnophilus
Laji::  cryptoleucus
Kaksiosainen nimi
 Thamnophilus cryptoleucus  (Ménégaux & Hellmayr, 1906) 

Katso myös
   Nokipuumuura Wikispeciesissä   Nokipuumuura Commonsissa 
Infobox OKNimi-testi OKIUCN-testi OK: 
Nokipuumuura (Thamnophilus cryptoleucus) on puumuurien heimoon kuuluva varpuslintu.
Nokipuumuuraa tavataan Ecuadorissa, Perussa, Kolumbiassa ja Brasiliassa, ja sen levinneisyysalueen pinta-ala on noin 1 600 000 km2. Sitä uhkaa elinympäristöjen tuhoutuminen, mutta lajia pidetään silti elinvoimaisena.
Mustapuumuura

| Mustapuumuura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Puumuurat Thamnophilus
Laji::  nigriceps
Kaksiosainen nimi
 Thamnophilus nigriceps  P. L. Sclater, 1869 

Katso myös
   Mustapuumuura Wikispeciesissä   Mustapuumuura Commonsissa 
Infobox OKNimi-testi OKIUCN-testi OK: 
Mustapuumuura (Thamnophilus nigriceps) on puumuurien heimoon kuuluva varpuslintu.
Mustapuumuuraa tavataan Kolumbiassa ja Panamassa. Laji on melko yleinen ja se on luokiteltu elinvoimaiseksi.
Aiheesta muualla

Laji.fi: Mustapuumuura (Thamnophilus nigriceps)
iNaturalist: Mustapuumuura (Thamnophilus nigriceps)
ITIS: Thamnophilus nigriceps (englanniksi)
University of Michigan, Animal Diversity Web (ADW): Thamnophilus nigriceps, black antshrike (englanniksi)
Global Biodiversity Information Facility (GBIF): Thamnophilus nigriceps (englanniksi)
| --- | --- |
Taksonitunnisteet:  Wikidata: Q247928  Wikispecies: Thamnophilus nigriceps  Avibase: 38B3D501EA6B4A7D  BirdLife: 22701296  BOLD: 97988  BOW: blaant1  CoL: 563HW  eBird: blaant1  GBIF: 5959217  iNaturalist: 15772  IRMNG: 10716137  ITIS: 563400  IUCN: 22701296  NCBI: 419672  Neotropical: blaant1  Observation.org: 74289  Xeno-canto: Thamnophilus-nigriceps
Etelä-Karpaatit

Karpaatit Romaniassa
Bucegi
Etelä-Karpaatit  tai Transilvanian Alpit  on Karpaattien vuoriston osa Romaniassa, Itä-Euroopassa. Vuoristo erottaa Transilvanian pohjoisessa Etelä-Romanian Valakiasta. Etelä-Karpaatit on Tatran jälkeen Karpaattien toiseksi korkein vuoristoalue.
Etelä-Karpaattien huippuja

Korkeimmat huiput ovat:
Moldoveanu, 2 544 metriä – Făgărașvuoristossa
Negoiu, 2 535 metriä – Făgăraşvuoristossa
Parângu Mare, 2 519 metriä – Parâng-vuoristossa
Peleaga, 2 509 metriä – Retezat-vuoristossa
Omu 2 507 metriä – Bucegi-vuoristossa
Aiheesta muualla

Kuvia tai muita tiedostoja aiheesta Etelä-Karpaatit Wikimedia Commonsissa
Tienšan

Tienšaniin kuuluva Khan Tengri.
Tienšan (kiin.: 天山; pinyin: Tiān Shān) on vuoristo Keski-Aasiassa.
Tienšan sijaitsee Taklimakanin aavikon pohjois- ja länsipuolella Kazakstanin, Kirgisian ja Kiinan Xinjiangin alueen rajaseudulla. Etelässä se yhdistyy Pamirvuoristoon. Tienšan ulottuu myös Pakistaniin, jossa se kohtaa Hindukušin.
Tienšan on pituudeltaan 2 414 kilometriä ja leveydeltään 320–480 kilometriä. Se peittää noin 1 360 000 neliökilometrin alueen. Vuoristosta alkunsa saavat joet virtaavat pääasiassa länteen, kuten Syrdarja, Ili ja Tšu.
Maailmanperintökohtena

Vuonna 2013 Tienšanin itäinen osuus Sinkiangissa Kiinassa on hyväksytty Unescon maailmanperintöluetteloon. Läntinen osa lisättiin luetteloon vuonna 2016.
Aiheesta muualla

Wikimedia Commonsissa on kuvia tai muita tiedostoja aiheesta .
Venäläinen vuorikiipeilysivusto (Arkistoitu – Internet Archive) (englanniksi)
UNESCO World Heritage Centre: Xinjiang Tianshan (englanniksi)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Hollannin Itä-Intian kauppakomppania

| Hollannin Itä-Intian kauppakomppania Vereenigde Oost-Indische Compagnie |
| --- | --- |

Yritysmuoto:  pörssiyhtiö
Perustettu:  20. maaliskuuta 1602
Lakkautettu:  31. joulukuuta 1799
Kotipaikka:  Amsterdam, Yhdistyneet provinssit
Toimiala:  kansainvälinen kauppa
Infobox OKVirheellinen NIMI-arvo: 
Hollannin Itä-Intian kauppakomppanian vuonna 1623 liikkeellelaskema joukkovelkakirja.
Hollannin Itä-Intian kauppakomppania (nykyhollanniksi: Vereenigde Oost-Indische Compagnie, VOC) oli vuonna 1602 perustettu maailman toinen monikansallinen yritys (Englannin Itä-Intian kauppakomppania perustettiin vain kaksi vuotta aikaisemmin), ja ensimmäinen, joka perusti oman pörssinsä, Amsterdamin pörssin. Sitä on pidetty myös maailman ensimmäisenä megakorporaationa, sillä sillä oli lähes valtiolliset oikeudet, kuten oikeus julistaa sota, solmia sopimuksia, vangita ja teloittaa epäiltyjä, painaa rahaa ja perustaa siirtomaita.
Kauppakomppanian ylimpänä hallintoelimenä toimi Amsterdamin kamari. Se käsitti yleensä 17 jäsentä, joilla oli yhteinen valtuusto. Maakunnat Hollanti ja Zeeland olivat sen tärkeimmät edustajat.
Kauppakomppania otti satamakaupunki Batavian (nykyinen Jakarta, Indonesian pääkaupunki) pääkaupungikseen. Bataviassa oli kauppakomppanian kuvernöörin asemapaikka. Hän oli vannonut lojaaliutta Amsterdamin kamarille ja Hollannin tasavallalle ja oli siksi velvoitettu kuuntelemaan valtuustoa. Bataviasta käsin kauppakomppania kontrolloi Itä-Intian kauppaa ja etenkin maustekauppaa, jossa sillä oli monopoliasema suuren osaa 1600-luvusta. Kahden vuosisadan aikana Kauppakomppania valloitti myös ympäröiviä alueita laajentaakseen vaikutusvaltaansa.
Kauppakomppania ajautui konkurssiin 1700-luvun lopussa, jolloin sen hallitsemat alueet muodostivat Alankomaiden Itä-Intian alueen.
Aiheesta muualla

Wikimedia Commonsissa on kuvia tai muita tiedostoja aiheesta .
VOC (hollanniksi)
VOC haaksirikot (englanniksi)
Cheryl Hines

Cheryl Hines vuonna 2011.
Cheryl Hines (s. 21. syyskuuta 1965 Miami Beach, Florida, Yhdysvallat) on yhdysvaltalainen näyttelijä ja ohjaaja, joka on näytellyt esimerkiksi HBO:n komediasarjassa Jäitä hattuun (2000–2024) ja ABC:n komediasarjassa Lähiöunelmia (2011–2014). Valkokankaalla hän on esiintynyt muun muassa elokuvassa Runaway Vacation (2006).
Hines on ollut vuodesta 2014 lähtien naimisissa Kennedyn klaaniin kuuluvan Robert F. Kennedy Jr.:n kanssa.
Roman Kretš

| Roman Kretš> Henkilötiedot |
| --- | --- |
Syntynyt: 14. heinäkuuta 1989 Petropavl, Kazakstanin SNT, Neuvostoliitto
Kansalaisuus:   Kazakstan
Uran tiedot
Pituus:  180 cm
Laji:  pikaluistelu
 Tietolaatikko päivitetty 28. helmikuuta 2017 
Roman Sergejevitš Kretš (kaz. Роман Сергеевич Креч; s. 14. heinäkuuta 1989 Petropavl) on kazakstanilainen pikaluistelija. Kretš on 180 senttimetriä pitkä ja painaa 78 kilogrammaa.
Kretš on kilpaillut pikaluistelun maailmancupissa kaudesta 2008-2009 asti. Hänen paras sijoituksensa kokonaispisteissä on 17. sija kaudelta 2015-2016 500 metrin maailmancupissa. Hän voitti 500 metrin osakilpailun Harbinissa kaudella 2016–2017.
Kretš on osallistunut kaksiin talviolympialaisiin, vuosina 2010 ja 2014. Paras sijoitus on vuoden 2014 talviolympialaiset seitsemäs sija 500 metriltä Sotšista. Kretš on osallistunut myös yksitoista kertaa MM-kilpailuihin, seitsemiin sprinttereiden MM-kilpailuihin ja neljiin matkakohtaisiin MM-kilpailuihin. Paras sijoitus on kymmenes sprinttereiden MM-kilpailuista Naganosta 2014 ja Calgarysta 2017. Nuorten MM-kilpailuissa hän sai hopeaa 1 500 metrillä ja pronssia 1 000 metrillä 2009.
Käännös suomeksi
Rake (pokeri)

Rake on pokeritermi, joka tarkoittaa kasinon ottamaa osuutta jokaisesta pelatusta kädestä. Jokainen pokerihuone ottaa pienen osan potista (yleisimmin 5%) joka muodostaa varsinkin nettipokerihuoneiden tuloista lähes kaiken. Yhden käden rake on useimmiten rajoitettu maksimissaan valuutasta ja pelin arvosta riippuen 3-5 dollariin. Pienellä summalla pelattavat pöydät pitävät rakeja joiden maksimi on jopa alle dollarin.
Aktiiviset ja kovatasoiset pokerin pelaajat maksavat raken muodossa jopa satoja tuhansia euroja vuodessa. Esimerkkinä George "Jorj95" Lind III, joka on lähes 15,000,000 VPP-pisteen keräämisellä maksanut rakea kaiken kaikkiaan (vuoden 2014 maaliskuuhun mennessä) noin 2,700,000 dollaria PokerStarsille.
Moni pokeripalvelu on keventänyt omia raken sääntöjään. Usein yhteiskorteilla pelatuissa korttipeleissä, kuten Texas hold'em, ei rakea oteta ellei peli pääse floppiin asti, eli ensimmäisiin yhteiskortteihin.
Raken laillisuus vaihtelee maittain. Monet maat kieltävät raken ottamisen, ellei pelin järjestäjällä ole erillistä uhkapelilupaa. Suomessa valtion uhkapelimonopoli kattaa myös raken käytön. Rahallisia pokeriturnauksia saa järjestää vain Casino Helsinki.
Mekanismit

Pokerihuoneilla on monta keinoa kerätä rakea. Seuraavassa on lueteltu yleisimmät keinot.
Pot Rake
Pot Rake on prosentuaalinen osuus jaetun käden arvosta. Pot Rake on yleisin käytetty raken muoto.
Dead Drop
Jakajan kohdalla oleva pelaaja maksaa jokaisella alkavan käden raken. Summa otetaan ennen kuin kortit jaetaan.
Turnausmaksut
Turnausmaksut ovat nimensä mukaisesti käytössä vain turnauksissa ja kattavat turnaukset kulut ja palkintopotit. Pelaajien määrä ratkaisee kokonaissumman ja näin myös yleensä turnauksen palkinnotkin.
Jäsenmaksu
Jotkut kasinot käyttävät raken keräämiseksi vain erillistä kuukausittaista jäsenmaksua. Tämä menetelmä suosii erittäin aktiivisia pelaajia, sillä maksettu summa ei riipu pelien määrästä.
Rake-vapaa
Jotkut nettikasinot käyttävät pelipöytiä joissa ei ole rakea ollenkaan. Niiden rahoitusajatus on vain tuottaa sivustolle liikennettä ja mainostajia. Näin kulut saadaan katettua muita keinoja käyttäen.
Wudang

Temppeli Tiānzhùlla
Wudang (kiin. 武当山, Wǔdāng Shān) on pieni vuoristo Hubein maakunnassa, Kiinassa. Taolaisuudessa vuoria pidetään pyhinä ja niitä kutsutaankin nimellä "pyhimmät vuoret taivaan alla". Korkein Wudangin 72 huipusta on 1 613 metriin kohoava Tiānzhù (kiin. 天柱, Taivaanpilari).
Temppeli ja luostari

Tang-dynastian aikana aloitettiin useiden taolaisten temppeleiden ja luostareiden rakentaminen. Työt jatkuivat vielä seuraavien Song- ja Yuan-dynastioiden aikana.
Vuoristossa on nykyään 46 taolaista temppeliä ja nunnaluostaria, 72 pyhäkköä ja useita erakkomajoina käytettyä luolaa. Keskellä aluetta ja turistien suosikkikohde on Kultainen halli (kiin. 金殿, Jīndiàn) Tiānzhùlla.
Vuonna 1994 vuoriseudun temppelit ja luostarit hyväksyttiin Unescon maailmanperintöluetteloon, sillä ne edustavat kiinalaisen arkkitehtuurin ja taiteen huippua tuhannen vuoden ajalta (700–1700), rakennuksilla oli suuri merkitys kiinalaisen uskonnollisen taiteen ja arkkitehtuurin kehittymiseen sekä ne ovat taolaisuuden keskeisiä rakennuksia. Yksi alueen rakennuksista Yuzhengongin palatsi tuhoutui pahoin tulipalossa vuonna 2003.
Wudang ja taistelulajit

Wudang on legendan mukaan sisäisen kamppailutaidon, neijian, synnyinkoti kuten myös taijiquanin, baguazhangin ja xingyiquanin. Legendan mukaan taolainen pappi Zhang Sanfeng tutki käärmeen ja kurjen taistelua, jossa käärme vältti kurjen hyökkäykset kerta toisensa jälkeen, kunnes kurki väsyi ja luovutti. Näin Zhang Sanfeg kehitti pehmeän taistelun ja sisäisten voimien periaatteet.
Nykyään Wudangin alueella on useita taolaisia sisäisen kamppailutaidon kouluja ja mestareita, joista kuuluisin lienee yli 100 kaksintaistelua voittanut You Xuande.
Elokuvassa Hiipivä tiikeri, piilotettu lohikäärme käytettiin Wudangissa kehitettyä taolaista Wushu-tyyliä.
Yhdysvaltalainen hip hop -yhtye Wu-Tang Clan on ottanut nimensä alueen Wade–Giles-muotoisesta latinisaatiosta "Wu Tang".
Aiheesta muualla

Wikimedia Commonsissa on kuvia tai muita tiedostoja aiheesta .
Wudang UNESCOn maailmanperintöluettelon sivuilla (englanniksi) (ranskaksi)
Radio86.fi: Wudang – taolaisuuden kehto
Wu Dang Long Men Martial Arts (englanniksi)
Wudang Kung Fu Academy for Traditional Taoist Internal Martial Arts (englanniksi)
Unescon maailmanperintökohteet Kiinassa
Chengden kesäpalatsi ja ympärillä olevat temppelit
Chengjiangin fossiilialue
Dazun kalliokaiverrukset
Dengfengin historialliset monumentit "Taivaan ja maan keskellä"
Emeivuori ja Leshanin jättiläisbuddha
Ensimmäisen Qin-keisarin mausoleumi
Etelä-Kiinan karstialueet
Fanjingvuori
Fujianin tulout
Goguryeo-kuningaskunnan pääkaupungit ja hautakummut
Hangzhoun Xihujärven kulttuurimaisema
Honghen hanien riisipenkereiden kulttuurimaisema
Huanglongin maisema-alue
Huangshanvuoristo
Hubein Shennongjia
Jiuzhaigoun maisema-alue
Kaipingin diaolout ja kylät
Keisarinkanava
Kesäpalatsi, keisarillinen puutarha Pekingissä
Kiinan danxia
Kiinan muuri (Badaling, Shanhai-sola ja Jiayu-sola)
Kulangsu: historiallinen kansainvälinen siirtokunta
Kungfutsen temppeli ja hautausmaa sekä Kongin sukukartano Qufussa
Lijiangin vanhakaupunki
Longmenin luolat
Lushanin kansallispuisto
Macaon historiallinen keskusta
Ming- ja Qing-dynastioiden keisarilliset haudat
Ming- ja Qing-dynastioiden keisarilliset palatsit Pekingissä ja Shenyangissa (Kielletty kaupunki ja Mukdenin palatsi)
Mogao-luolat
Muinaiset kylät Etelä-Anhuissa - Xidi ja Hongcun
Pingyaon vanhakaupunki
Potala-palatsin historiallinen kokonaisuus Lhasassa
Qingchengvuori ja Dujiangyanin kastelujärjestelmä
Qinghain Hoh Xil
Sanqingshanin kansallispuisto
Sichuanin isopandan rauhoitusalueet
Silkkitie: Chang’anin–Tianshanin käytävän reittiverkosto (jaettu Kazakstanin ja Kirgisian kanssa)
Suzhoun klassiset puutarhat
Taivaan temppeli, keisarillinen uhrialttari Pekingissä
Taivuori
Tienšan Sinkiangissa
Tusi-kohteet
Wudangvuorten muinainen rakennusryhmä
Wulingyuanin maisema-alue
Wutaivuori
Wuyivuoristo
Xanadun rauniot
Yinxu
Yungangin luolat
Yunnanin kolmen rinnakkaisen joen suojelualueet
Zhoukoudianin pekinginihmisen löytöpaikka
Zuojiang Huashanin kalliomaalausten kulttuurimaisema
Yksi Wudangin alueen temppeleistä
Okrakuvemuura

| Okrakuvemuura |
| --- | --- |
 Okrakuvemuurakoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Puumuurat Thamnophilus
Laji::  zarumae
Kaksiosainen nimi
 Thamnophilus zarumae  Chapman, 1921 

Katso myös
   Okrakuvemuura Wikispeciesissä   Okrakuvemuura Commonsissa 
Infobox OKNimi-testi OKIUCN-testi OK: 
Okrakuvemuura (Thamnophilus zarumae) on puumuurien heimoon kuuluva varpuslintu.
Okrakuvemuuraa tavataan Ecuadorin lounaisosissa ja Perun luoteisosissa, ja sen levinneisyysalueen pinta-ala on noin 31 400 km2. Laji on vähenemässä elinympäristöjen tuhoutumisen vuoksi. Sen ei kuitenkaan uskota olevan vielä vaarassa, ja se on luokiteltu elinvoimaiseksi.
Aiheesta muualla

Laji.fi: Okrakuvemuura (Thamnophilus zarumae)
iNaturalist: Okrakuvemuura (Thamnophilus zarumae)
ITIS: Thamnophilus zarumae (englanniksi)
Global Biodiversity Information Facility (GBIF): Thamnophilus zarumae (englanniksi)
| --- | --- |
Taksonitunnisteet:  Wikidata: Q1269768  Wikispecies: Thamnophilus zarumae  Avibase: 08E23D8A43419A9B  BirdLife: 22701280  BOW: chaant1  CoL: 563K2  eBird: chaant1  GBIF: 7341986  iNaturalist: 62533  ITIS: 915981  IUCN: 22701280  NCBI: 419687  Neotropical: chaant1  Xeno-canto: Thamnophilus-zarumae
Pro Estonia

Pro Estonia oli suomalainen ja suomenkielinen aikakauslehti. Sitä julkaisivat Tampere-Tartto-seura ja Suomen Viro-yhdistysten liitto. Muita yhteistyökumppaneita olivat ainakin Suomalais-Eestiläinen kauppayhdistys ja Tuglas-seura.
Lehti oli perustettu vuonna 1989. Lehti ilmestyi neljä kertaa vuodessa ja sen painos oli keskimäärin 3 000 kpl. Se kertoi muun muassa Viron kulttuurista, historiasta, matkailusta ja taloudesta. Pro Estonian ja sen verkkolehden päätoimittajana toimi vuodesta 1997 alkaen Matti Niiranen. Hän oli myös lehden kustantaja.
Helmikuussa 2009 Pro Estonian paperipainoksen ilmestyminen päätettiin keskeyttää. Kustannus Pro Estonia Oy ilmoitti samalla keskittyvänsä vuonna 2000 perustetun Pro Estonian verkkolehden kehittämiseen.
Pro Estonian verkkolehteä ei kuitenkaan päivitetty kevään 2009 jälkeen. Kustannus Pro Estonia Oy:n toiminta on lakannut vuonna 2016.
Rock'n'Swing Dance Club Comets

| Rock'n'Swing Dance Club Comets |
| --- | --- |

Perustettu:  19. maaliskuuta 1992
Entiset nimet:  Rock'n Roll Dance Club Comets
Paikkakunta:   Helsinki, Suomi
Värit:                
Lajit:  tanssiurheilu
Kotisivu:  https://www.comets.fi/
Rock’n’Swing Dance Club Comets ry (lyh. Comets) on helsinkiläinen tanssiurheiluseura, joka on erikoistunut rock’n’swing tansseihin. Seuran lajeja ovat balboa, blues, boogie woogie, bugg, collegiate shag, fusku, jazz roots, lindy hop, rockabilly, rock'n'roll ja west coast swing.
Seuran menestynein tanssipari on Masi Saurén ja Anna Tyutyunyuk, joilla on boogie woogien maailmanmestaruus vuodelta 2021 ja MM-hopea vuodelta 2022.
Historia

Rock’n Roll Dance Club Comets sai alkunsa vuonna 1992. Seuran perustivat Tanssiklubi Starissa harrastuksen aloittaneet tanssijat ja nimensä mukaisesti Comets perustettiin rock’n’roll -seuraksi. Pian lajeiksi tulivat myös boogie woogie, bugg sekä lindy hop. Seuran alkuperäinen nimi Rock’n Roll Dance Club Comets muutettiin Rock’n’Swing Dance Club Comets:ksi vuonna 2021.
Tietoa seurasta

Comets on suomen suurin tanssiurheiluseura. Seurassa urheilee tällä hetkellä noin 1000 lasta, nuorta ja aikuista, joiden valmennuksesta vastaa noin 60 vapaaehtoista seuravalmentajaa ja ammattivalmentajaa.
Comets on jäsenenä Suomen Tanssiurheiluliitossa (STUL), Suomen Seuratanssiliitossa (SUSEL) ja Etelä-Suomen Liikunta ja Urheilussa (ESLU).
Seurassa aikuisten urheilu on laadukasta ja innostavaa, mistä kertoo muun muassa seuralle myönnetty Olympiakomitean Tähtimerkki. Seuran kehitykseen onkin viime vuosien aikana panostettu ja kehitystyö on näkynyt konkreettisesti esimerkiksi seuran viestinnässä, hallinnossa ja valmennuksen puolella.
Lindy in the Park

Comets on järjestää kesätiistaisin kaikille avoimet ja ilmaiset puistotanssit Oopperatalon amfiteatterilla ja niissä soitetaan tanssimiseen sopivaa swing-musiikkia. Puistotansseja on järjestetty vuodesta 2004 lähtien. Puistotanssien yhteenlaskettu kävijämäärä on ollut parhaimmillaan yli 2000 henkilöä.
Aiheesta muualla

Rock'n'Swing Dance Club Comets